(2)În îndeplinirea mandatului acordat, membrii comitetelor filialelor teritoriale sunt obligaţi să respecte drepturile profesionale şi constituţionale ale psihologilor şi să nu pună în pericol demnitatea umană şi profesională a acestora. (3)Comitetele filialelor teritoriale comunică membrilor filialelor teritoriale actele emise de către organele de conducere ale Colegiului şi pun în aplicare, potrivit competenţelor acestora, hotărârile sau dispoziţiile acestora.

### Art. 52

La începutul fiecărui an, comitetul filialei teritoriale prezintă Convenţiei filialei un raport de activitate privind anul precedent, care se aprobă prin orice mijloc convenit de către membri.

## SECŢIUNEA 4: Preşedintele filialei teritoriale

Art. 53 (1)Preşedintele filialei teritoriale este persoana care asigură conducerea şi (1)Preşedintele filialei teritoriale este persoana care asigură conducerea şi reprezentarea filialei teritoriale, precum şi a Colegiului în teritoriu. (2)Competenţele preşedintelui filialei teritoriale sunt următoarele: a)coordonează activitatea comitetului filialei teritoriale; b)convoacă şi conduce şedinţele forurilor de conducere ale filialei teritoriale; c)reprezintă în mod automat filiala teritorială în faţa entităţilor de drept public şi privat locale, în baza mandatului preşedintelui Comitetului director, în condiţiile legii; d)asigură coordonarea activităţii de control preliminar; e)semnează actele elaborate de către Comitetul filialei teritoriale şi asigură arhivarea acestora. (3)În desfăşurarea activităţii, preşedintele filialei teritoriale este sprijinit de către secretarul tehnic al Comitetului filialei, după caz. (4)Preşedintele filialei teritoriale reprezintă o funcţie remunerată, având o indemnizaţie cuprinsă între valoarea salariului minim pe economie şi valoarea salariului mediu pe economie, în funcţie de mărimea filialei teritoriale. (5)Preşedintele filialei teritoriale îşi îndeplineşte mandatul acordat, potrivit fişei postului, atribuţiilor legale, în conformitate cu dispoziţiile preşedintelui Colegiului.

## CAPITOLUL XII: Managementul furnizării serviciilor psihologice

Art. 54 (1)Colegiul asigură la nivel naţional managementul calităţii serviciilor psihologice (1)Colegiul asigură la nivel naţional managementul calităţii serviciilor psihologice prin reglementarea standardelor de calitate în serviciile psihologice, în condiţiile legii. (2)Instituirea standardelor de calitate în serviciile psihologice se realizează prin: a)eliberarea atestatelor de liberă practică pentru psihologi; b)eliberarea certificatelor de înregistrare pentru formele independente de exercitare a profesiei; c)eliberarea avizelor profesionale pentru furnizorii de formare profesională; d)eliberarea avizelor de funcţionare pentru structurile de psihologie; e)eliberarea adeverinţelor privind dreptul de supervizare profesională; f)controlul periodic şi supravegherea profesională a psihologilor şi a condiţiilor de spaţiu şi de dotare a formelor de exercitare a profesiei; g)soluţionarea contestaţiilor şi plângerilor privind calitatea serviciilor psihologice, precum şi abaterile disciplinare; h)medierea cauzelor privind psihologii; i)reglementarea condiţiilor de spaţiu şi de dotare necesare pentru desfăşurarea activităţii; j)aprobarea ghidurilor de bune practici în serviciile psihologice; k)stabilirea regulamentelor privind competenţele, formarea şi supervizarea profesională a psihologilor; l)reglementarea condiţiilor de exercitare a profesiei şi a evidenţei actelor profesionale, potrivit legii;